আকবর স্যারের জন্ম সম্ভ্রান্ত পরিবারে। তাঁর বাবা আলতাফ হোসেন ভালো ফুটবল খেলতেন, লাঠি খেলায় বেশ সুনাম কুড়িয়েছেন। খেলাধুলা আকবর স্যারের রক্তে মিশে আছে। ছোটবেলায় আবাহনীর খেলা দেখতে চাচার সঙ্গে ঢাকা গেলেন। আবাহনী গোল করা মাত্রই ছোট্ট আকবর তখন চিত্কার করে লাফিয়ে উঠলেন। তারপর তাঁর মাথায় পানির বোতল পড়তে থাকল। পরে জানতে পেরেছেন তিনি মোহামেডান সমর্থকদের গ্যালারিতে ঢুকে পড়েছেন। নিজের এলাকায় খেলে নাম কুড়িয়েছেন। চাঁপাইনবাবগঞ্জ জেলা দলেও খেলেছেন। এখন তিনি উপজেলা ক্রীড়া সমিতির সাধারণ সম্পাদক।